Mahdollisuuksia on monia. Kananmuna eri muodoissa, jopa puurossa (sekoita raaka kananmuna tai 2 valkuaista puuron sekaan keittovaiheessa ja anna kypsyä, saat ison annoksen puuroa kivalla koostumuksella. Puuron päälle tai tuorepuuroon voi laittaa raejuustoa tai (soija)rahkaa tai syödä niitä myslin kanssa. Myös smoothiet toimivat rahkalla, raejuustolla, proteiinijauheilla ja jopa kananmunalla. Erilaisia proteiinijauheita (hera-, hamppu-, herne-, riisi- tai soijaproteiinia) voit lisäillä melkein minne vain.